Ka Tartu Mänguasjamuuseumi juhataja Tiia Toomet pole ühtegi mänguilvest kohanud. Karu, koer ja ahv on 3 looma, ütles ta, keda mänguasjade hulgas tavaliselt rohkem esineb, teised loomad on vähem populaarsed, isegi kassinukke näib olevat vähem, kui kassisõpru laste seas leidub. On arvestatavalt olemas ka jänes, orav, eesel, elevant, kaamel ja madu. Tiia Toomet imestas: "Jõuluvana Murr-murr lossis Ranual valmistati veel hiljuti karusid, rebaseid, hunte, polaarrebaseid ja hülgeid, aga ei ühtegi ilvest!" Ranua pargis sai just siis valmis menukas film ilvesega peaosas. Legendi järgi kuulub loss "ilvesprintsessile" ja sealsamas asuvas "Ilveslinna" hotellis pakutakse Ilvese-nimelist firmaõlut. Ometi oli Soome tollal ainus ilvesenukk valmistatud Tampere Ülikooli tudengite poolt asutatud Alumni ry käsitöörühmas.